Euroopan yhteisön perustamissopimus - Kolmas osa - Yhteisön politiikka - III osasto - Henkilöiden, palvelujen ja pääomien vapaa liikkuvuus - 2 luku - Sijoittautumisoikeus - 54 artikla



Virallinen lehti nro C 224 , 31/08/1992 s. 0022



Euroopan yhteisön perustamissopimus - Kolmas osa (*) - Yhteisön politiikka - III osasto - Henkilöiden, palvelujen ja pääomien vapaa liikkuvuus - 2 luku - Sijoittautumisoikeus - 54 artikla (*) Kolmannessa osassa yhdistetään entinen toinen ja kolmas osa (SEU:n G artiklan D kohta). 1. Ennen ensimmäisen vaiheen loppua neuvosto hyväksyy yksimielisesti komission ehdotuksesta sekä talous- ja sosiaalikomiteaa ja Euroopan parlamenttia kuultuaan yleisen toimintaohjelman sijoittautumisvapautta koskevien rajoitusten poistamiseksi yhteisössä. Komissio tekee ehdotuksensa neuvostolle ensimmäisen vaiheen kahden ensimmäisen vuoden kuluessa. Toimintaohjelmassa vahvistetaan toimialoittain sijoittautumisvapauden toteuttamisen yleiset edellytykset ja erityisesti sen toteutumisvaiheet. 2. Neuvosto antaa 189 b artiklassa määrättyä menettelyä noudattaen ja talous- ja sosiaalikomiteaa kuultuaan direktiivein säännöksiä yleisen toimintaohjelman täytäntöönpanosta tai jollei yleistä toimintaohjelmaa ole sijoittautumisvapauden toteutumisvaiheen saavuttamiseksi tietyllä toimialalla (**). (**) 2 kohta sellaisena kuin se on muutettuna SEU:n G artiklan 11 kohdalla. 3. Neuvosto ja komissio suorittavat niille edellä määrätyt tehtävät erityisesti: a) suomalla yleensä etusijan niille toimialoille joilla sijoittautumisvapaus vaikuttaa hyvin suotuisasti tuotantoon ja kauppaan; b) varmistamalla jäsenvaltioiden toimivaltaisten viranomaisten välisen kiinteän yhteistoiminnan saadakseen tietoa niiden eri toimialojen erityisoloista yhteisössä joita asia koskee; c) poistamalla kansallisesta lainsäädännöstä ja jäsenvaltioiden välisistä aikaisemmista sopimuksista johtuvat sellaiset hallinnolliset menettelyt ja käytännöt joiden voimassa pitäminen olisi sijoittautumisvapauden esteenä; d) huolehtimalla jäsenvaltion alueella työtä tekevien toisesta jäsenvaltiosta olevien työntekijöiden mahdollisuudesta jäädä tämän valtion alueelle harjoittamaan itsenäistä ammattia jos he täyttävät ne edellytykset jotka heidän olisi täytettävä jos he tulisivat tähän jäsenvaltioon silloin kun he aikovat ryhtyä harjoittamaan tätä ammattia; e) tekemällä jäsenvaltion kansalaisille mahdolliseksi hankkia ja käyttää toisen jäsenvaltion alueella olevaa kiinteää omaisuutta sikäli kuin se ei ole ristiriidassa 39 artiklan 2 kohdassa määrättyjen periaatteiden kanssa; f) poistamalla jokaisella kyseeseen tulevalla toimialalla sijoittautumisvapauden rajoitukset asteittain niin edellytyksistä jotka koskevat kauppaedustajan liikkeiden sivuliikkeiden ja tytäryhtiöiden perustamista jäsenvaltion alueelle kuin edellytyksistä jotka koskevat päätoimipaikan henkilöstön pääsyä näiden johto- ja valvontatehtäviin; g) sovittamalla tarpeen mukaan yhteen ja pyrkimällä tekemään samanvertaisiksi ne takeet joita jäsenvaltioissa edellytetään 58 artiklan toisessa kohdassa tarkoitetuilta yhtiöiltä niin yhtiönjäsenten kuin ulkopuolisten etujen turvaamiseksi; h) huolehtimalla siitä että jäsenvaltioiden myöntämä tuki ei vääristä sijoittautumisen edellytyksiä.